पाएं अपने शहर की ताज़ा ख़बरें और फ्री ई-पेपरडाउनलोड करें
जिले में कोरोना संक्रमण बढ़ रहा है। पुलिस व प्रशासन की सख्ती के बावजूद इस पर अंकुश नहीं लग रहा। बीते एक माह में पुलिस व प्रशासन द्वारा कोरोना गाइड लाइन के उल्लंघन को लेकर सख्ती से कार्रवाई भी की गई, लेकिन इसके बावजूद अब भी लोगों में जागरूकता का अभाव ही है। वर्तमान में भी कोरोना गाइड लाइन के उल्लंघन के नजारे जिले में देखे जा सकते हैं। रविवार को जिले में 157 नए रोगी मिले थे। इससे पहले शुक्रवार को अब तक के सबसे ज्यादा 226 रोगी मिले थे।
दो दिनों में 3729 लोगों पर कार्रवाई कर वसूला 4 लाख 88 हजार 900 रूपये जुर्माना
मई माह के दो दिनों में प्रशासन की ओर से कोरोना गाइड लाइन उल्लंघन पर की गई कार्रवाई में बिना मास्क घूम रहे 204 लोगो का चालन काटकर 89 हजार 700 रूपये, सोशियल डिस्टेंसिंग नहीं रखने पर 2941 लोगो का चालन काटकर 2 लाख 98 हजार 400 रूपये, 1 विवाह समारोह स्थल पर कार्रवाई कर 33 हजार एक सौ रूपये, गैर अनुमत दुकाने खोलने पर 3 दुकानों को सीज करने की कार्रवाई और पुलिस विभाग द्वारा 580 लोगों पर एमवी एक्ट में कार्रवाई कर 67 हजार 700 का जुर्माना वसूला गया है।
अप्रेल माह में 25068 लोगों के चालान कर वसूला था 39 लाख से ज्यादा का जुर्माना
इससे पहले अप्रैल माह में प्रशासन की ओर से कोरोना गाइड लाइन उल्लंघन पर की गई कार्रवाई में बिना मास्क गम रहे 3780 लोगो का चालन काटकर 11 लाख 45 हजार 780 रूपये, सोशियल डिस्टेंसिंग नहीं रखने पर 13927 लोगो का चालन काटकर 15 लाख 3 हजार 870 रूपये, 35 विवाह समारोह स्थलों पर कार्रवाई कर 3 लाख 10 हजार एक सौ रूपये, गैर अनुमत दुकाने खोलने पर 108 दुकानदारों पर 13 हजार 500 रूपये और पुलिस विभाग द्वारा 7218 लोगों पर एमवी एक्ट में कार्रवाई कर 9 लाख 47 हजार का जुर्माना वसूला गया था।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva zho_Hant eng_Latn